આરોગ્ય ટુચકા 92. કેલ્શ્યમ: પુરતા પ્રમાણમાં દુધ લેવામાં ન આવે તો શરીરમાં કેલ્શ્યની ખોટ વર્તાય છે. મોટી ઉંમરે હાડકાં તુટી જવાનું કારણ કેલ્શ્યનો અભાવ છે. 100 ગ્રામ દુધમાંથી 125 મી. ગ્રા. કેલ્શ્યમ મળે છે. એક કપ દુધ એટલે લગભગ 250 ગ્રામ દુધમાંથી 300 મી.ગ્રા. કરતાં થોડું વધુ કેલ્શ્યમ મળે છે. પુખ્ત વયનાં લોકોને રોજનું 1000થી 1300 મી. ગ્રા. કેલ્શ્યમ જરુરી છે. વધારાના કેલ્શ્યમ માટે રોજ એક કેળું ખાવું જોઈએ. રોજ આઠથી દસ દાણા કોઈ સુકો મેવો ખાવો જોઈએ. ચાર પેશી ખજુર લેવું જોઈએ. અંજીરમાંથી પણ કેલ્શ્યમ મળે છે. બધાં જ લીલાં શાકભાજી, બધાં જ કઠોળ, બધાં અનાજ અને ભાજી, કાકડી, કોબીજ વગેરેમાંથી પણ કેલ્શ્યમ મળે છે. આથી રોજનું જરુરી કેલ્શ્યમ મળી રહે એ માટે આ બધા આહારનું યોગ્ય પ્રમાણ જાળવવું જોઈએ.